Ана Уигли
Вторият ден от Коледа за Лидни

Превод от английски: Ивета Данаилова, 2002

chitanka.info

След температа тежка на нощта

от снежинки и кристал,

която стеле пластове от тишина

бяло върху бяло,

долината оцветена е

по скатовете и по хълбоците:

отрупана разкошно със пайети

звездичка на Версаче.

На преспи тишината по елите се е струпала —

върху меките им лапи,

със морска сол поръсила е камъните

и бяла линия е очертала

на всяка тънка вейка.

Призори брезите са изваяли

японски скулптури от лед,

шии сребърно-гравирани

и шумолящи дантелени глави.

Полетата са бели езера

от кокосово мляко

под нивата от синева,

със изкипял взривен капак.

По обед под дърветата

сенките оставят

малки черни ножове.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.